樂府古題序 憶遠曲
作者：元稹
朝代：唐

paragraphs: 憶遠曲，郎身不遠郎心遠。
沙隨郎飯俱在匙，郎意看沙那比飯。
水中書字無字痕，君心暗畫誰會君。
況妾事姑姑進止，身去門前同萬里。
一家盡是郎腹心，妾似生來無兩耳。
妾身何足言，聽妾私勸君。
君今夜夜醉何處？姑來伴妾自閉門。
嫁夫恨不早，養兒將備老。
妾自嫁郎身骨立，老姑爲郎求娶妾。
妾不忍見姑郎忍見，爲郎忍耐看姑面。